ET Euroopa Liidu Teataja C 254/6

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

2010/C 254/07

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOONDDOKUMENT

NÕUKOGU MÄÄRUS (EÜ) nr 510/2006

„ ” („LONGJING CHA”)

EÜ nr: CN-PDO-0005-0621-16.07.2007

KGT ( ) KPN ( X )

1. Nimetus:

„ ” („Longjing cha”)

2. Liikmesriik või kolmas riik:

Hiina

3. Põllumajandustoote või toidu kirjeldus:

3.1. Toote liik:

Klass 1.8. Muud asutamislepingu I lisas nimetatud tooted

3.2. Toote kirjeldus, mida punktis 1 esitatud nimetus tähistab:

Toode „Longjing cha” on roheline tee, mis on ainulaadses töötlemisprotsessis toodetud konkreetsete teepuuliikide värsketest lehtedest.

Toode „Longjing cha” on tuntud oma eristatavate omaduste, eelkõige rohelise värvuse, tugeva lõhna, magusa järelmaitse ning meeldiva kaubandusliku välimuse poolest.

Tabel 1

Toote „Longjing cha” maitseomaduste nõuded erinevates klassides

Kaubanimetus Ekstra I klass II klass III klass IV klass V klass Välimus Lame, pehme, sirge ja teravikuline; heleroheline ja värske, ühtlane, terviklik ja tihke tekstuur; puhas Lame, pehme, suhteliselt niiske, sirge, heleroheline ja suhteliselt värske; ühtlane, terviklik, teravikuline, puhas Lame, sirge, suhteliselt pehme; roheline ja värske; ühtlane ja terviklik, suhteliselt puhas Lame, suhteliselt pehme ja suhteliselt sirge; suhteliselt roheline ja värske; suhteliselt ühtlane ja terviklik, suhteliselt puhas Lame, väikeste erinevustega laiade lehtede puhul, tumedam roheline; suhteliselt ühtlane; kergelt rohekaskollased lehed Suhteliselt lame, laiad lehed veidi paksud; tumeroheline; suhteliselt ühtlane; sinakasrohelised kestatükid Lõhn Püsiva lõhnaga Suhteliselt püsiva lõhnaga Healõhnaline Suhteliselt healõhnaline Ehe Mahe Maitse Ergutav ja magus Ehe ja ergutav Suhteliselt ergutav Suhteliselt mahe Suhteliselt mahe Suhteliselt ehe Vedeliku värvus Kergelt rohekas, hele ja selge Heleroheline ja hele Roheline ja hele Suhteliselt roheline ja hele Kollakasroheline ja hele Kollakasroheline Ligunenud leht Terviklik pung lehtedega, õrn, ühtlane, heleroheline ja heleda värvusega. Terviklik pung lehtedega, heleroheline ja heleda värvusega. Teelehed peaaegu terviklikud, õrnad, rohelised ja heledad. Teelehed peaaegu terviklikud, üksikute õrnade lehtedega, helerohelised ja vaevu heledad. Teelehed on peaaegu õrnad ja ühtlased roheliste lehtedega, vaevu rohelised ja puhtad. Teelehed on peaaegu õrnad, vähem ühtlased, siniste lehtedega, kergelt sügavrohelised. Muud nõuded Ilma hallituse, saaste või veidra lõhnata. Toode peaks olema puhas, ilma käsitsi värvimata. Toodet ei tohiks võõrainetega segada. Toode ei tohi sisaldada lisaaineid.





Tabel 2

Füsikokeemilised nõuded

Kaubanimetus Ekstra, I ja II klass III, IV ja V klass Vesi (%) ≤ 6,5 7,0 Üldine tuhasus (%) ≤ 6,5 7,0 Vee ekstraheerimine (%) ≤ 36,0 Teepulber ja purustatud lehtedest tee (%) ≤ 1,0

3.3. Toorained:

Toote „Longjing cha” jaoks valitud teepuusordid peavad vastama järgmistele nõuetele.

Teepungad on rohelise või kollakasrohelise värvusega ning üksikute karvadega või ilma nendeta; nõrga varrega pungad on peenikesed, punga ja lehe vaheline nurk on terav; rikkalike pungadega teepuud kasvavad jõuliselt ning annavad mitu saaki. Värskete pungade keemilise koostise suhtes kehtivad kõrged nõuded: ühe või kahe lehega punga klorofüllisisaldus peaks olema kõrge, mis tagab kuivatatud lehtede rohelise ja leotatud lehtede helerohelise värvuse.

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

Tootmine ja töötlemine peavad toimuma määratletud geograafilises piirkonnas. Töötlemine hõlmab kerget närtsitamist, Qingguo't (röstimine kuumas wokis), jahutamist ja niisutamist ning lõpuks Huiguo't (röstimine mahedas wokis).

3.6. Erieeskirjad viilutamise, riivimise, pakendamise jm kohta:

Transpordi ja laadimise käigus tuleks teelehti kaitsta niiskuse ja vigastuste eest, tuleks vältida tugevaid lööke ja kokkupressimist.

Lõpptoode tuleks ladustada kuivas, tee jaoks sobivas laohoones. Laohoone suhteline niiskus peaks olema alla 50 % ning temperatuur ligikaudu 5 °C, vältima peaks otsest päikesevalgust, kõrget temperatuuri ja niiskust.

3.7. Erieeskirjad märgistamise kohta:

Müügipakenditel peaks olema märgitud toote nimetus „ ”, „Longjing cha” ning teekasvatuspiirkonna nimi (Xihu, Qiantang või Yuezhou). Xihu piirkonnas (Xihu maalilised ja ajaloolised paigad) korjatud ja töödeldud teelehed võib märgistada nimetusega „Xihu Longjing cha”.

4. Geograafilise piirkonna täpne määratlus:

Määratletud geograafiline piirkond on Hiinas Zhejiangi provintsis. Teelehtede tootmine ja töötlemine toimub kolmes piirkonnas: Xihus, Qiantangis ja Yuezhous.

Xihu teekasvatuspiirkonda kuuluvad Xihu piirkond (Xihu maalilised ja ajaloolised paigad), provintsikeskus Hangzhou ja Zhejiangi provints.

Qiantangi teekasvatuspiirkonda kuuluvad järgmised maakonnad (linnad või piirkonnad): Xiaoshan, Binjiang, Yuhang, Fuyang, Lin’an, Tonglu, Jiande, Hangzhou keskuse piirkond Chun’an.

Yuezhou teekasvatuspiirkonda kuuluvad järgmised maakonnad (linnad või piirkonnad): Shaoxing, Yuecheng, Xinchang, Shengzhou ja Zhuji ning Shangyu, Pan’ani, Dongyangi ja Tiantai maakonna linnad.

Kõik kolm ühesuguste tingimustega teekasvatuspiirkonda (Xihu, Qiantang ja Yuezhou) on toote „Longjing cha” tootmise määratletud geograafilised piirkonnad.

5. Seos geograafilise piirkonnaga:

5.1. Geograafilise piirkonna eripära:

Teepuuaedade muld on enamasti punane või kollane ning nende teisendid, mis enamasti koosnevad punasest liivsavist, kvaternaari ajastu punasest savist, punasest savist ja riisipõllu mullast (paddy soil) ning süvakivimitest – peamiselt graniidist, tufist ja rüoliidist. Mulla pH väärtus on 4,3–6,5. Muld sobib väga hästi teepuude kasvatamiseks.

Toote „Longjing cha” tooraine kasvatuspiirkonna klimaatilised tingimused on tingitud piirkonna geograafilisest asukohast, mis asub vahemikus 28° 83′–30° 57′ põhjalaiust ning 118° 34′–121° 26′ idapikkust. Teekasvatuspiirkond on peamiselt Qiantangi ja Cao’e jõe jõgikondade valgalas, kus on palju mägesid, künkaid, jõgesid ja järvi. Piirkonda kuuluvad ka Xihu ja Qiandao järved ning Tianmu ja Kuaiji mäed. Piirkonnale on iseloomulik mahe subtroopiline nelja eristatava aastaajaga mussoonkliima. Õhk on soe ja niiske, sademeid piisavalt. Päikesepaistet on aastas keskmiselt 1 700–2 100 tundi. Aastane keskmine temperatuur on 15–17 °C. Üle 10 °C ulatuvate päevaste keskmiste temperatuuride summa on 4 500–5 000 °C, pakasevaba ajavahemik on ligikaudu 210–260 päeva. Aasta keskmine sademete hulk on 1 330–1 570 mm, kusjuures sademete levik väheneb järk-järgult edelast kirde suunas; aasta keskmine õhuniiskus on 75–82 %. Taimestik koosneb igihaljaste ja heitlehiste lehtpuude segametsadest, milles peamiselt igihaljad laialehised või heitlehised puud koos istutatud Massoni mändide ja bambusemetsadega. Eespool kirjeldatud kliima on soodne toote „Longjing cha” maitseühendite (nt polüfenool) kuhjumiseks.

Toote „Longjing cha” töötlemise olulised osad on korjamine, kergelt närtsitamine, QingGuo, niisutamine ja HuiGuo.

Toote „Longjing cha” teepuulehtede korjamise kolm peamist põhimõtet: varane, ettevaatlik ja hoolikas. Toote „Longjing cha” teelehtede korjamise aeg on alati olnud väga olulise tähtsusega. „Longjing cha” on tuntud oma õrnade pungade poolest; teine oluline tunnus on korjamise sagedus. Kerge närtsitamisega võib vabaneda suuremast osast teelehtede jäikusest. Närtsitamine võib tugevamalt esile tuua rohelise rohu lõhna, tugevdada aroomi, vähendada kalki maitset, suurendada aminohappesisaldust ning suurendada värskust. Kerge närtsitamisega võib ka parandada röstitud tee kvaliteeti; sellega tagatakse toote „Longjing cha” pehme ja läikiv välimus ning erkroheline värvus ja ühtlasi takistatakse teelehtede tompumist. Rullimise ja keerutamisega antakse teelehtedele soovitud kuju. Röstimine toimub viies etapis: röstimine-jahutamine-röstimine-jahutamine-röstimine, mille jooksul toimub ka mõningane rullimine. Röstimise käigus tehtavad käeliigutused on raputamine, lükkamine, viskamine, ühes suunas pressimine, hõõrumine, kloppimine, kratsimine, pressimine ja jahvatamine; need on „kümme röstimisliigutust”. Tänapäeval röstitakse ka mehaaniliselt.

Toote „Longjing cha” nimetus on tuletatud selle päritolukohast – „Vanast Longjingi Templist”. Maastikust inspireerituna on „Longjing cha” teemal paljud möödaniku luuletajad kirjutanud tuntuks saanud luuletusi ja kunstnikud maalinud pilte. Ligikaudu tuhat aastat vana nimetus „Longjing cha” on kasutusele võetud Songi dünastia ajal, tunnustatuks saanud Yuani dünastia, hea maine saavutanud Mingi dünastia ning kuulsuse tippu jõudnud Qingi dünastia ajal. Ajalooline ja kultuuriline tähtsus muudavad toote „Longjing cha” suure majandusliku ja kultuurilise väärtusega rahvuslikuks aardeks. Lõunapoolse Songi dünastia ajal sai Hangzhou pealinnaks, mis andis teetootmisele veelgi hoogu juurde. Yuani dünastia ajal müüdi turgudel Longjingi ümbruses töödeldud teed. Teenautleja Yu Bosheng kirjutas teejoomise teemal luuletuse „Külaskäik Longjingi”, milles kirjeldas, kuidas tolleaegsed mungad ja õpetlased tavatsesid teejoomiseks kokku tulla ning imetleda Longjingi ümbruse rahu sisendavat maastikku, kus leiduv allikavesi sobis hästi ka maitsva tee valmistamiseks.

Väljaspool templit saavutas toode „Longjing cha” oma hea maine alles Mingi dünastia ajal ning jõudis ka ilmalike perede laudadele. Zhejiangis on olemas Mingi dünastia valitseja Jiajingi aegne raidkiri, milles on kirjas: „Kõikidest Hangjunis (Hangzhou ja sellega piirnevad alad) toodetavatest teesortidest ei ole ükski teine võrreldav Longjing cha’ga, mille õrnu pungi korjatakse enne Guyut; iga pung on oma ainulaadsuses õilis ja väärikas”.

5.2. Toote eripära:

Tootele „Longjing cha” on iseloomulik roheline värvus, külluslik aroom, magus järelmaitse ning imeilus lame, pehme ja sirge välimus.

5.3. Põhjuslik seos geograafilise piirkonna ja toote erilise kvaliteedi, maine või muude omaduste vahel:

Longjingi teekasvatuspiirkonnad on peamiselt Qiantang ja Cao’e jõe jõgikondade valgalas, kus on palju mägesid, künkaid, jõgesid ja järvi. Selles piirkonnas on Xihu ja Qiandao järved ning Tianmu ja Kuaiji mäed. Piirkonnale on iseloomulik mahe subtroopiline nelja eristatava aastaajaga mussoonkliima. Seal on soe ja niiske õhk ning rikkalikult sademeid. Kõik need optimaalse kliima, mulla, vee ja taimestiku kombinatsiooniga looduslikud tingimused on soodsad teepuude kasvatamiseks. Need tingimused tagavad hea ja püsiva ökoloogilise keskkonna pungade-lehtede füsioloogilise protsessi ja ainevahetuse jaoks, mis on oluline lämmastikühendite, aminohapete ja aroomiainete kuhjumiseks. Toote „Longjing cha” töötlemise oluline osa on oskusteave korjamise, kergelt närtsitamise, QingGuo, niisutamise ja HuiGuo kohta.

Nende elementide kombinatsioonist oleneb toote „Longjing cha” kvaliteet, selle aromaatne ja ehe maitse ning kõik see tagab toote ainulaadsuse.

Viide spetsifikaadi avaldamisele:

Tagab põllumajanduse peadirektoraat.

(1) ELT L 93, 31.3.2006, lk 12.